TAROM vine cu super-oferte pentru luna august în patru destinaţii îndrăgite de români - Istanbul, Budapesta, Belgrad şi Sofia - tarifele biletelor de avion fiind de 120 de euro dus-întors, cu bagaj de mână inclus.
"August este luna concediilor, iar tu ai la dispoziţie zeci de destinaţii turistice uluitoare, unde istoria, poveştile şi misterul te cuprind la fiecare pas. Dintre toate destinaţiile fascinante pe care le poţi alege, TAROM îţi face cu ochiul şi are patru sugestii la super-ofertă.
Dacă îţi doreşti de multă vreme să te plimbi cu vaporul pe Bosfor, la apusul soarelui, dacă vrei să admiri clădirea Parlamentului din Budapesta de pe celălalt mal al Dunării, să priveşti de la înălţime superbul Belgrad sau să respiri istorie în centrul cochet al Sofiei, TAROM vine cu o nouă ofertă specială pentru toţi cei care şi-au propus experienţe memorabile pentru august, luna concediilor", se arată într-un comunicat al companiei.
Prin oferta valabilă timp de şase zile, în perioada 15 - 20 martie, poţi achiziţiona bilete de avion la preţuri speciale către Istanbul, Budapesta, Belgrad şi Sofia, pentru perioada 1 - 31 august 2024.
Nu doar biletele de avion oferite de TAROM sunt la preţuri speciale, ci şi cele patru destinaţii sunt printre cele mai accesibile oraşe din Europa care se pot vizita cu un buget de vacanţă redus.
Oferta este valabilă pentru cele patru destinaţii enumerate mai sus şi operate de compania TAROM în perioada 1 - 31 august 2024 (data ultimului retur).
Compania Naţională de Transporturi Aeriene Române TAROM a fost înfiinţată în anul 1954 şi îşi desfăşoară activitatea sub autoritatea Ministerului Transporturilor, fiind membră a Alianţei SkyTeam din 25 iunie 2010.
Transportatorul Naţional al României deţine o flotă de 18 aeronave şi are în portofoliul său un număr de 70 de destinaţii operate cu aeronave proprii sau deservite de partenerii săi code share. Din anul 1993, TAROM este companie membră a Asociaţiei Internaţionale a Transportatorilor Aerieni